Musk lair tanggal 28 Juni 1971 ing Pretoria, Gauteng, Afrika Kidul. Ibuné asma Maye Musk, modèl lan nimpuna dièt saka Regina, Kanada, lan bapaké asmané Errol Musk, insinyur èlèktromékanik, juru anggegana, lan juru samodra Afrika Kidul. Dhèwèké duwé adhi lanang jenengé Kimbal (lair 1972) lan adhi wadon Tosca (1974). Mbah wadon saka garis bapaké iku wong Inggris, lan dhèwèké uga duwé trah Walanda Pensylvania. Mbah kakung saka ibuné wong Amérikah, saka Minnesota. Sabanjuré wong tuwané pegatan ing taun 1980, Musk luwih kerep urip bareng bapaké ing pinggiran Pretoria.